               EUROOPA KOMISJON
            Brüssel,15.10.2021
            COM(2021) 635 final
            2021/0329(NLE)

            Ettepanek:
            NÕUKOGU OTSUS,
            millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) ja protokolli nr 37 (mis sisaldab artikliga 101 ette nähtud loetelu) muutmisega (Liidu kosmoseprogramm)
            (EMPs kohaldatav tekst)

               SELETUSKIRI

               1.Kavandatav reguleerimisese

               Käesolev ettepanek käsitleb otsust, millega määratakse kindlaks liidu nimel EMP ühiskomitees võetav seisukohtseoses ühiskomitees vastu võetava otsusega, mis käsitleb EMP lepingu protokolli nr 31 (koostöö kohta teatavates valdkondades väljaspool nelja vabadust) ja protokolli nr 37 (mis sisaldab artikliga 101 ettenähtud loetelu) muutmist

               2.Ettepaneku taust

               2.1.EMP leping

               Euroopa Majanduspiirkonna lepinguga (edaspidi „EMP leping“) tagatakse EMP kodanikele ja ettevõtjatele siseturul võrdsed õigused ja kohustused. Sellega nähakse ette nelja vabadust käsitlevate ELi õigusaktide kohaldamine kõigis 30 EMP riigis, mille hulka kuuluvad ELi liikmesriigid, Norra, Island ja Liechtenstein. Lisaks hõlmab EMP leping koostööd muudes olulistes valdkondades, nagu teadus- ja arendustegevus, haridus, sotsiaalpoliitika, keskkond, tarbijakaitse, turism ning kultuur, mis on koondatud ühisnimetuse „kõrvalmeetmed ja horisontaalpoliitika“ alla. Leping jõustus 1. jaanuaril 1994. Euroopa Liit koos liikmesriikidega on lepingu osaline.

               2.2.EMP ühiskomitee

               EMP ühiskomitee vastutab EMP lepingu rakendamise eest. Tegemist on foorumiga, kus vahetatakse arvamusi EMP lepingu toimimise kohta. Otsused võetakse vastu konsensuse alusel. Vastavalt Lissaboni lepingule vastutab EMPga seotud küsimuste koordineerimise eest ELi poolel Euroopa välisteenistus.

               2.3.EMP ühiskomitee kavandatav õigusakt

               EMP ühiskomitee võtab eeldatavasti vastu EMP ühiskomitee otsuse (edaspidi „kavandatav õigusakt“), millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust.

               Kavandatava õigusakti eesmärk on laiendada EMP lepingu lepinguosaliste koostööd nii, et see hõlmaks EMP EFTA riikide osalemist liidu kosmoseprogrammis. EMP lepingusse tuleb inkorporeerida määrus (EL) 2021/696
                  1
               .

                  Kuna Liechtenstein ei ole väljendanud huvi liidu kosmoseprogrammis osalemise vastu, puudutab EMP ühiskomitee otsuse eelnõu üksnes Norrat ja Islandi.

               Kooskõlas ELi eelarvepoliitikaga on ELi tegevuses võimalik osaleda ainult juhul, kui on tasutud vastav osamakse. Makse võib teha aga alles pärast käesoleva nõukogu otsuse eelnõu vastuvõtmist ja pärast seda, kui Euroopa Komisjon on esitanud EMP EFTA riikidele ELi rahastamisnõude.

               Seetõttu kohaldatakse ühiskomitee otsuse eelnõu tagasiulatuvalt alates 1. jaanuarist 2021, et katta 1. jaanuari 2021 ja makse saamise vaheline ajavahemik. Tagasiulatuvus ei mõjuta asjaomaste isikute õigusi ja kohustusi ning selle kohaldamisel peetakse kinni õiguspärase ootuse põhimõttest.

               Vastavalt EMP lepingu artiklitele 103 ja 104 muutub kavandatav õigusakt osaliste jaoks siduvaks.

               3.Liidu nimel võetav seisukoht

               Komisjon esitab nõukogule EMP ühiskomitee otsuse eelnõu, et nõukogu võtaks selle vastu kui liidu seisukoha. Komisjon esitab selle seisukoha EMP ühiskomitees esimesel võimalusel.

               EMP ühiskomitee otsuse eelnõu sisu ja laadi ei saa pidada pelgalt tehnilisteks kohandusteks nõukogu määruse nr 2894/94
                  2
                tähenduses. Seetõttu võtab liidu seisukoha vastu nõukogu.

               4.Õiguslik alus

               4.1.Menetlusõiguslik alus

               4.1.1.Põhimõtted

               Euroopa Liidu toimimise lepingu (edaspidi „ELi toimimise leping“) artikli 218 lõikega 9 on ette nähtud otsused, millega „kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  3
               .

               4.1.2.Kohaldamine käesoleval juhtumil

               EMP ühiskomitee on EMP lepinguga loodud organ. Õigusakt, mille EMP ühiskomitee peab vastu võtma, on õigusliku toimega akt. Kavandatav õigusakt on rahvusvahelise õiguse alusel siduv kooskõlas EMP lepingu artiklitega 103 ja 104.

               Kavandatud aktiga ei täiendata ega muudeta lepingu institutsioonilist raamistikku. Seega on kavandatava otsuse menetlusõiguslik alus Euroopa Liidu toimimise lepingu artikli 218 lõige 9 koostoimes nõukogu määruse (EÜ) nr 2894/94 (Euroopa Majanduspiirkonna lepingu rakendamise korra kohta) artikli 1 lõikega 3.

               4.2.Materiaalõiguslik alus

               4.2.1.Põhimõtted

               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava akti eesmärgist ja sisust, mida liidu nimel võetav seisukoht puudutab. Kui kavandatava õigusaktiga taotletakse kahte eesmärki või reguleeritakse kahte valdkonda ning ühte neist võib pidada peamiseks, samas kui teine on kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus, nimelt peamise või ülekaaluka eesmärgi või valdkonna tõttu nõutav materiaalõiguslik alus.

               4.2.2.Kohaldamine käesoleval juhtumil

               Kavandatava otsuse materiaalõiguslik alus vastab EMP lepingusse inkorporeeritava õigusakti materiaalõiguslikule alusele. Liidu kosmoseprogramm põhineb Euroopa Liidu toimimise lepingu artikli 189 lõikel 2. Seepärast peaks kavandatud otsuse materiaalõiguslik alus olema samuti ELi toimimise lepingu artikli 189 lõige 2.

               4.3.Kokkuvõte

               Kavandatud otsuse õiguslikuks aluseks peaks olema ELi toimimise lepingu artikli 189 lõige 2 koostoimes ELi toimimise lepingu artikli 218 lõikega 9 ning nõukogu määruse (EÜ) nr 2894/94 (Euroopa Majanduspiirkonna lepingu rakendamise korra kohta) artikli 1 lõikega 3.

               5.Mõju eelarvele

                  Norra ja Island toetavad rahaliselt liidu eelarvet. Täpne summa määratakse kindlaks kooskõlas EMP lepingu sätetega pärast käesoleva nõukogu otsuse eelnõu vastuvõtmist.

               6.Kavandatava akti avaldamine

               Kuna EMP ühiskomitee aktiga muudetakse EMP lepingu protokolli nr 31 koostöö kohta teatavates valdkondades väljaspool nelja vabadust, on asjakohane avaldada see pärast vastuvõtmist Euroopa Liidu Teatajas.

               2021/0329 (NLE)

               Ettepanek:

               NÕUKOGU OTSUS,

               millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) ja protokolli nr 37 (mis sisaldab artikliga 101 ette nähtud loetelu) muutmisega

                  (Liidu kosmoseprogramm)

               (EMPs kohaldatav tekst)

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 189 lõiget 2 koostoimes artikli 218 lõikega 9,

               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,
                  4
                eriti selle artikli 1 lõiget 3,

               võttes arvesse Euroopa Komisjoni ettepanekut,

               ning arvestades järgmist:

               (1)Euroopa Majanduspiirkonna leping
                  5
                (edaspidi „EMP leping“) jõustus 1. jaanuaril 1994.

               (2)EMP lepingu artikli 98 kohaselt võib EMP ühiskomitee oma otsusega muu hulgas muuta EMP lepingu protokolli nr 31 ja protokolli nr 37, mis sisaldavad vastavalt sätteid koostöö kohta teatavates valdkondades väljaspool nelja vabadust ja artikliga 101 ette nähtud loetelu.

               (3)EMP lepingusse tuleb inkorporeerida Euroopa Parlamendi ja nõukogu määrus (EL) 2021/696
                  6
               . Käesolev muudatus puudutab üksnes Norrat ja Islandi.

               (4)Seepärast tuleb EMP lepingu protokolli nr 31 (koostöö kohta teatavates valdkondades väljaspool nelja vabadust) ja protokolli nr 37 (mis sisaldab artikliga 101 ette nähtud loetelu) vastavalt muuta.

               (5)EMP ühiskomitees võetav liidu seisukoht peaks seega põhinema käesoleva otsuse lisas esitatud EMP ühiskomitee otsuse eelnõul,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mis võetakse liidu nimel EMP ühiskomitees seoses EMP lepingu protokolli nr 31 (koostöö kohta teatavates valdkondades väljaspool nelja vabadust) ja protokolli nr 37 (mis sisaldab artikliga 101 ette nähtud loetelu) muutmise ettepanekuga, põhineb käesolevale otsusele lisatud EMP ühiskomitee otsuse eelnõul.

               Artikkel 2

               Käesolev otsus jõustub selle vastuvõtmise päeval.

               Brüssel,

                     Nõukogu nimel

                     eesistuja

                     (1)

                        Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).

                     (2)

                        Nõukogu 28. novembri 1994. aasta määrus (EÜ) nr 2894/94 Euroopa Majanduspiirkonna lepingu rakendamise korra kohta, (EÜT L 305, 30.11.1994, lk 6–8).

                     (3)

                        Euroopa Kohtu 7. oktoobri 2014. aasta otsus kohtuasjas Saksamaa vs. nõukogu, C-399/12, ECLI:EU:C:2014:2258, punktid 61–64.

                     (4)

                        EÜT L 305, 30.11.1994, lk 6.

                     (5)

                        EÜT L 1, 3.1.1994, lk 3.

                     (6)

                        Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).

    ---documentbreak---

               EUROOPA KOMISJON
            Brüssel,15.10.2021
            COM(2021) 635 final

            LISA
            järgmise dokumendi juurde:
            Ettepanek: NÕUKOGU OTSUS,
            millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) ja protokolli nr 37 (mis sisaldab artikliga 101 ette nähtud loetelu) muutmisega (Liidu kosmoseprogramm)

               LISA

               EMP ÜHISKOMITEE OTSUS,

               nr […],

               [kuupäev],

               millega muudetakse EMP lepingu protokolli nr 31 (koostöö kohta teatavates valdkondades väljaspool nelja vabadust) ning protokolli nr 37 (mis sisaldab artikliga 101 ettenähtud loetelu)

               EMP ÜHISKOMITEE,

               võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 86 ja 98,

               ning arvestades järgmist:

               (1)On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu 28. aprilli 2021. aasta määrust (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL
                  1
               .

               (2)On asjakohane, et EFTA riikide osalemine määrusest (EL) 2021/696 tulenevates meetmetes algaks 1. jaanuaril 2021, sõltumata sellest, millal käesolev otsus vastu võetakse või kas käesoleva otsuse kohaldamiseks vajalike põhiseadusest tulenevate võimalike nõuete täitmisest teatatakse pärast 10. juulit 2021.

               (3)EFTA riikides moodustatud üksused peaksid saama osaleda meetmetes, mille võtmist alustatakse enne käesoleva otsuse jõustumist. Pärast 1. jaanuari 2021 võetud meetmete kulusid võib käsitada rahastamiskõlblikena samadel tingimustel nagu ELi liikmesriikides moodustatud üksuste kulusid, eeldusel, et käesolev otsus jõustub enne asjaomaste meetmete lõpuleviimist.

               (4)EFTA riikide ning nende asutuste, ettevõtete, organisatsioonide ja kodanike Euroopa Liidu programmides osalemise tingimused on sätestatud EMP lepingus, eriti selle artiklis 81.

               (5)Lepinguosalised tunnustavad praegust ametlikku koostööd erinevates ELi kosmoseprogrammides. Nad soovivad tugineda sellele tugevale partnerlusele ja laiendada koostööd uue kosmoseprogrammi kõigile asjakohastele osadele.

               (6)Norra osalemise suhtes tuleks võtta arvesse Euroopa Liidu ja selle liikmesriikide ning Norra vahelist satelliitnavigatsiooni käsitlevat koostöölepingut
                  2
               .

               (7)Seepärast tuleks EMP lepingu protokolle nr 31 ja nr 37 vastavalt muuta, et kõnealune laiendatud koostöö saaks toimuda alates 1. jaanuarist 2021,

               ON VASTU VÕTNUD KÄESOLEVA OTSUSE:

               Artikkel 1

               EMP lepingu protokolli nr 31 artikli 1 lõike 8d järele lisatakse järgmine:

               „8e.a)Alates 1. jaanuarist 2021 osalevad EFTA riigid tegevustes, mis võivad tuleneda järgmisest liidu õigusaktist või järgmise õigusakti alusel loodud Euroopa Liidu Kosmoseprogrammi Ameti (edaspidi „amet“) tegevustes, välja arvatud GOVSATCOMi ja SSA SST tegevused:

               –32021 R 0696: Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).

               b)EFTA riigid toetavad rahaliselt punktis a osutatud tegevusi vastavalt lepingu artikli 82 lõike 1 punktile a ja protokollile nr 32.

               c)Punktis b osutatud rahaline toetus katab ka EFTA riikide EGNOSe missiooni kaasamise ja EGNOSe teenuste ulatuse osalevate EFTA riikide territooriumile laiendamise kulud. Kõnealuse ulatuse laiendamine sõltub tehnilisest teostatavusest ning selle tõttu ei tohi viibida süsteemi EGNOS geograafiline laiendamine ELi liikmesriikide geograafiliselt Euroopas asuvatele territooriumitele.

               d)Pärast 1. jaanuari 2021 alustatud meetmete kulusid võib käsitada alates nende asjaomases toetuslepingus või toetuse andmise otsuses sätestatud alguskuupäevast rahastamiskõlblikena nendes sätestatud tingimustel, eeldusel, et EMP ühiskomitee [kuupäev] 2021. aasta otsus nr XX/2021 [käesolev otsus] jõustub enne nende meetmete lõpuleviimist.

               e)Toetusõiguslikud EFTA riigid osalevad täies mahus, kuid ilma hääleõiguseta, ameti haldusnõukogu töös.

               f)Toetuskõlblikud EFTA riigid osalevad ilma hääleõiguseta ameti turvalisuse akrediteerimise nõukogu töös programmi asjakohastes osades ning neile kehtivad piirangud vastavalt programmiga kehtestatud teadmisvajaduse poliitikale.

               g)Amet on juriidiline isik. Tal on kõigis lepinguosaliste riikides kõige laialdasem õigus- ja teovõime, mis juriidilistele isikutele vastavalt nende riikide õigusele antakse.

               h)EFTA riigid annavad ametile ja selle töötajatele privileegid ja immuniteedid, mis on võrdväärsed Euroopa Liidu privileegide ja immuniteetide protokollis sisalduvate privileegide ja immuniteetidega.

               i)Erandina Euroopa Liidu muude teenistujate teenistustingimuste artikli 12 lõike 2 punktist a ja artikli 82 lõike 3 punktist a võib ameti tegevdirektor võtta EFTA riikide täieõiguslikke kodanikke tööle lepingu alusel.

               j)Erandina Euroopa Liidu muude teenistujate teenistustingimuste artikli 12 lõike 2 punktist e, artikli 82 lõike 3 punktist e ja artikli 85 lõikest 3 käsitleb amet EMP lepingu artikli 129 lõikes 1 osutatud keeli oma töötajate suhtes liidu keeltena, millele on osutatud Euroopa Liidu lepingu artikli 55 lõikes 1.

               k)Vastavalt lepingu artikli 79 lõikele 3 kohaldatakse käesoleva lõike suhtes lepingu VII osa („Institutsioonilised sätted”), välja arvatud 3. peatüki osad 1 ja 2.

               l)Käesoleva määruse raames kohaldatakse Euroopa Parlamendi ja nõukogu 30. mai 2001. aasta määrust (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) ka ameti selliste dokumentide suhtes, mis käsitlevad EFTA riike.

               m)Toetusõiguslikud EFTA riigid osalevad täies mahus, kuid hääleõiguseta, liidu komiteedes, mis abistavad Euroopa Komisjoni punktis a osutatud tegevuste Galileo, EGNOSe, Copernicuse komponentide ning SSA SWE ja SSA NEO alakomponentide haldamisel, arendamisel ja rakendamisel.

               Nende komiteede julgeolekukoosseisus osalemist piiratakse vastavalt programmiga kehtestatud teadmisvajaduse poliitikale.

               n)Liechtenstein ei osale kõnealuses programmis ega selle rahastamises.

               o)Island osaleb programmi järgmistes tegevustes ja nende rahastamises: EGNOS, Copernicus ning SSA allkomponendid SWE ja NEO.“

               Artikkel 2

               EMP lepingu protokolli nr 37 muudetakse järgmiselt.

               1.Punktide 36 ja 37 tekst jäetakse välja.

               2.Lisatakse järgmised punktid:

               „43.Euroopa Liidu Kosmoseprogrammi Ameti turvalisuse akrediteerimise nõukogu (Euroopa Parlamendi ja nõukogu määrus (EL) 2021/696).

               44.Euroopa Liidu Kosmoseprogrammi Ameti haldusnõukogu (Euroopa Parlamendi ja nõukogu määrus (EL) 2021/696).“

               Artikkel 3

               Käesolev otsus jõustub järgmisel päeval pärast seda, kui kõik EMP lepingu artikli 103 lõike 1 kohased teated on edastatud
                  3*.

               Seda kohaldatakse alates 1. jaanuarist 2021.

               Artikkel 4

               Käesolev otsus avaldatakse Euroopa Liidu Teataja EMP osas ja EMP kaasandes.

               Brüssel, […].

                  EMP ühiskomitee nimel

                  eesistuja

                  […]

                  EMP ühiskomitee

                  sekretärid

                  […]

                     (1)

                        ELT L 170, 12.5.2021, lk 69.

                     (2)

                        ELT L 283, 29.10.2010, lk 12.

                     (3)
                  *
                        [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]


               EUROOPA KOMISJON
            Brüssel,8.11.2021
            COM(2021) 683 final
            2021/0356(BUD)

            Ettepanek:
            EUROOPA PARLAMENDI JA NÕUKOGU OTSUS
            Globaliseerumisega Kohanemise Euroopa Fondi vahendite kasutuselevõtmise kohta (Hispaania taotlus – EGF/2021/004 ES / Aragón automotive)

               SELETUSKIRI

               ETTEPANEKU TAUST

               1.Globaliseerumisega Kohanemise Euroopa Fondist (edaspidi „EGF“) rahalise toetuse saamise suhtes kohaldatavad nõuded on sätestatud Euroopa Parlamendi ja nõukogu 28. aprilli 2021. aasta määruses (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013
                  1
                (edaspidi „EGFi määrus“).

               2.26. juulil 2021 esitas Hispaania taotluse EGF/2021/004 ES/Aragón automotive, et saada EGFist rahalist toetust seoses koondamistega NACE Revision 2 osa 29 (mootorsõidukite, haagiste ja poolhaagiste tootmine) alla kuuluvas majandussektoris Hispaanias NUTS 2. tasandi piirkonnas Aragónis (ES24).

               3.Pärast taotluse hindamist otsustas komisjon kooskõlas kõikide EGFi määruse kohaldatavate sätetega, et EGFist rahalise toetuse andmise tingimused on täidetud.

               TAOTLUSE KOKKUVÕTE

                        EGFi taotlus

                        EGF/2021/004 ES/Aragón automotive

                        Liikmesriik

                        Hispaania

                        Asjaomased piirkonnad (NUTS
                           2
                         2. tasand)

                        Aragón (ES24)

                        Taotluse esitamise kuupäev

                        26. juuli 2021

                        Taotluse kättesaamise kinnitamise kuupäev

                        4. august 2021

                        Lisateabe nõudmise kuupäev

                        9. august 2021

                        Lisateabe esitamise tähtaeg

                        30. august 2021

                        Hindamise lõpuleviimise tähtaeg

                        10. november 2021

                        Sekkumiskriteerium

                        EGFi määruse artikli 4 lõike 2 punkt b

                        Asjaomaste ettevõtjate arv

                        50

                        Majandussektor(id)

                        (NACE Revision 2 jagude järgi)
                           3

                        Osa 29 (Mootorsõidukite, haagiste ja poolhaagiste tootmine)

                        Vaatlusperiood (kuus kuud)

                        1. november 2020 – 1. mai 2021

                        Koondamiste arv vaatlusperioodil (a)

                        592

                        Koondamiste arv enne või pärast vaatlusperioodi (b)

                        460

                        Koondamisi kokku (a + b)

                        1 052

                        Rahastamise nõuetele vastavate toetusesaajate koguarv

                        1 052

                        Sihtrühma kuuluvate toetusesaajate koguarv

                        320

                        Individuaalsete teenuste eelarve (eurodes)

                        1 600 280

                        EGFi rakendamise eelarve
                           4
                         (eurodes)

                        0 052 500

                        Kogueelarve (eurodes)

                        1 652 780

                        EGFi toetus (85 %) (eurodes)

                        1 404 863

               TAOTLUSE HINDAMINE

               Menetlus

               4.Hispaania ametiasutused esitasid taotluse EGF/2021/004 ES/Aragón automotive 26. juulil 2021, s.t 12 nädala jooksul alates EGFi määruse artiklis 4 sätestatud sekkumiskriteeriumide täitmise kuupäevast
                  5
               . Komisjon kinnitas taotluse kättesaamist 4. augustil 2021 ja palus Hispaanialt lisateavet 9. augustil 2021. Lisateave esitati 15 tööpäeva jooksul alates teabenõude esitamise kuupäevast. Täieliku taotluse saamisest alates arvestatav 50 nädala pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 10. novembril 2021.

               Taotluse rahastamiskõlblikkus

               Asjaomased ettevõtjad ja toetusesaajad

               5.Taotlus puudutab NUTS 2. tasandi piirkonna Aragóni (ES24) 592 koondatud töötajat, kelle tegevus NACE Revision 2 osa 29 (Mootorsõidukite, haagiste ja poolhaagiste tootmine) alla kuuluvas majandussektoris on lõppenud.

                        Ettevõtjad ja koondatud töötajate arv vaatlusperioodil

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        Arcelormital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann-Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        Flexngate Aragón S.L.

                        3

                        Ti Group Automotive Systems S.A.

                        61

                        Gestamp Aragón S.A.

                        4

                        Traf Automotions S.L.

                        2

                        Gestamp Manufacturing Autochasis S.L.

                        2

                        Tristone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        Kdk-Dongkook Automotive Spain S.A.

                        15

                        Zfoam España SL

                        1

                        Ettevõtjaid kokku: 50

                        Koondatud töötajaid kokku:

                        592

                        Tegevuse lõpetanud füüsilisest isikust ettevõtjaid kokku:

                        0

                        Rahastamise nõuetele vastavaid töötajaid ja füüsilisest isikust ettevõtjaid kokku:

                        592

               Sekkumiskriteeriumid

               6.Hispaania esitas taotluse EGFi määruse artikli 4 lõike 2 punkti b kohase sekkumiskriteeriumi alusel, mille alusel on fondist toetuse saamise tingimuseks vähemalt 200 töötaja koondamine kuuekuulise vaatlusperioodi jooksul ettevõtetes, mis tegutsevad samas NACE Revision 2 majandussektoris ja asuvad liikmesriigi NUTSi 2. tasandi ühes piirkonnas või kahes külgnevas piirkonnas. NACE Revision 2 osa 29 (mootorsõidukite, haagiste ja poolhaagiste tootmine) alla kuuluvas NUTS 2. tasandi Aragóni piirkonnas (ES24) koondati 592 töötajat.

               7.Taotluse aluseks olev kuuekuuline vaatlusperiood on ajavahemik alates 1. novembrist 2020 kuni 1. maini 2021.

               Koondamiste ja tegevuse lõpetamise juhtude arvutamine

               8.Kõigi vaatlusperioodi jooksul tegevuse lõpetamise tõttu koondatud töötajate arvutamisel lähtuti kuupäevast, mil nende tööleping tegelikult lõpetati või see aegus.

               Rahastamisnõuetele vastavad toetusesaajad

               9.Lisaks juba osutatud töötajatele kuulub rahastamise nõuetele vastavate toetusesaajate hulka 460 koondatud töötajat, kelle tegevus lõppes enne või pärast kuue kuu pikkust vaatlusperioodi. Kõik need töötajad lõpetasid oma tegevuse kuue kuu jooksul enne vaatlusperioodi algust 1. novembril 2020 ja/või võrdlusperioodi lõpu ja käesoleva ettepaneku vastuvõtmisele eelneva päeva vahel. On võimalik kindlaks teha selge põhjuslik seos sündmusega, mis põhjustas koondatud töötajate tegevuse lõpetamise vaatlusperioodil.

               10.Rahastamise nõuetele vastavate toetusesaajate koguarv on seega 1 052.

               Koondamised ja tegevuse lõpetamise põhjustanud sündmuste kirjeldus

               11.Need koondamised on tingitud COVID-19 pandeemia mõjust Hispaania autotööstusele ja pooljuhtide nappusest.

               12.Hispaania kehtestas 2020. aasta teises kvartalis ranged liikumispiirangud, mis vähendasid mittehädavajalikku majandustegevust ja teenusteosutamist, mille tulemusena peatati ajutiselt automüüjate äritegevus ja autode tootmine.

               13.Confemetali
                  6
                ja ANFACi
                  7
                andmetel oli pandeemial märkimisväärne mõju Hispaania autotööstuses tegutsevate ettevõtjate tegevusele ja käibele, mille tulemusel vähenes 2020. aastal müük (32,3 %),
                  8
                tootmine (18,9 %) ja käive (11,3 %) võrreldes 2019. aastaga, millel olid omakorda negatiivsed tagajärjed tööhõivele ja ettevõtjate likviidsusele (maksekohustuste täitmata jätmine, laenude kättesaadavus jne)
                  9
               .

               14.Tootmine vähenes 2020. aastal kõigi sõidukitüüpide puhul.

                        2019

                        2020

                        Muutus 2020/2019
                           (%)

                        Sõiduautod ja maastikuautod

                        2 248 291

                        1 800 664

                        –19,9

                        Väikesed tarbesõidukid

                        524 504

                        430 616

                        –17,9

                        Tööstusveokid

                        49 837

                        36 905

                        –26,9

               Allikas: ANFAC
                  10

               15.2021. aasta jaanuarist juunini oli sõidukitootmine Hispaanias (1,2 miljonit ühikut) ikka veel 21,6 % väiksem kui 2019. aasta samal perioodil. 2021. aasta juunis oli toodang (172 696 ühikut) 33,8 % väiksem kui 2019. aasta juunis ja 18,1 % väiksem kui 2020. aasta juunis
                  11
               .

               16.ANFACi andmetel tekitab ülemaailmne pooljuhtide puudus autotööstuses lisasurvet ja põhjustab autode tootmise märkimisväärset vähenemist. 2021. aasta alguses prognoositi, et kiibikriis toob autotööstuses kaasa ligikaudu 60 miljardi euro suuruse kahjumi. Seda summat on korrigeeritud ülespoole üle 90 miljardi euroni
                  12
               . Sektori eelduste kohaselt jätkub see probleem kogu 2022. aasta esimeses pooles
                  13
               .

               17.Liikumispiirangud ja pooljuhtide puudus sundisid Hispaaniat autotootmist katkestama või aeglustama,
                  14
                mistõttu hakkasid autotootjad kasutama lühendatud tööaja kavasid või peatasid ajutiselt tegevuse, mis tõi kaasa töökohtade kadumise
                  15
               .

               Muutusteks ja restruktureerimiseks valmisolekut käsitleva ELi kvaliteediraamistiku kohaldamine

               18.Hispaania on oma taotluses kirjeldanud, kuidas on võetud arvesse muutusteks ja restruktureerimiseks valmisolekut käsitlevas ELi kvaliteediraamistikus esitatud soovitusi. Hispaania ametiasutused kinnitasid, et on järgitud restruktureerimisprotsesside paremaks ennetamiseks ja juhtimiseks võetud meetmeid ja on astutud vastavaid samme.

               19.Hispaania rõhutab, et avaliku sektori asutused jälgivad restruktureerimisprotsesse ja haldavad kollektiivse koondamise taotlusi, kuigi ilma loa andmise või keeldumise suutlikkuseta. Need asutused võivad siiski koostada töökohtade loomist edendavaid programme koostöös kohalike asutuste või avaliku ja erasektori asutustega (ümberpaigutamisasutused).

               20.Enne ümberasustamist osalevad sotsiaalpartnerid, ettevõtjad ja töötajate esindajad kooskõlas siseriiklike õigusaktidega läbirääkimiste protsessis, mille eesmärk on leppida kokku koondamistes ja töökohavahetuse kavades, mis on samaaegselt vähemalt 50 töötajat koondava ettevõtja õiguslik kohustus. Töökohavahetuse kavadega pakutakse töötajatele abi töö otsimisel, kutsenõustamist ja koolitust. Kavade kestus on kuus kuud. Aragóni avalik tööturuasutus (INAEM) osutab ümberpaigutamisteenuseid koondatud töötajatele, kellel ei ole õigust osaleda töökohavahetuse kavades.

               21.Piirkondliku tööhõivestrateegia osana viib INAEM läbi mitmesuguseid koolitusprogramme, nagu Detecta
                  16
                (koolitus ühendatud tööga), aktiivses tööhõives olevate inimeste koolitus,
                  17
                CTA
                  18
                (CTA on INAEMis tegutsev kõrgtehnoloogia keskus, mis pakub IT- ja audiovisuaaltehnoloogia alast koolitust).

               22.Seoses koondatud töötajate abistamiseks juba võetud meetmetega on Hispaania teatanud, et INAEM on andnud töötajatele juurdepääsu oma üldteenustele (tööotsimise toetamine, kutsenõustamine ja koolitus, mis on peamiselt seotud kutsekvalifikatsiooni tunnistuse saamisega).

               Koondamiste eeldatav mõju kohalikule, piirkondlikule või riigi majandusele ja tööhõivele

               23.Aragónis moodustab autotööstus 2,42 % netotööhõivest ja ligikaudu 6 % piirkondlikust SKPst
                  19
               .

               24.Aragóni statistikainstituudi (IAEST) andmetel vähenes registreeritud tööotsijate arv Aragónis 2021. aasta veebruarist juunini 11 %, 85 158-lt 75 578-le
                  20
               . Registreeritud töötuse määr on siiski 26 % kõrgem kui enne pandeemiat (60 000 tööotsijat 2019. aasta juunis)
                  21
               .

               25.2021. aasta juunis oli piirkondlik töötuse määr 10,7 %,
                  22
               mis on 3,6 protsendipunkti kõrgem kui ELi keskmine (7,1 %)
                  23
               .

               26.Kõigist Aragóni tööotsijatest 60 % on naised (kui võtta arvesse ainult pikaajaliste töötute rühma, tõuseb see näitaja 65 %-ni). Lisaks on 52 % registreeritud tööotsijatest pikaajalised töötud (>12 kuud), kellest 49 % on üle 50 aasta vanad
                  24
               .

               27.Arvestades, et 40 % sihtrühma kuuluvatest toetusesaajatest kuulub üle 54aastaste vanuserühma ja et kolmandik koondatud töötajatest on naised, mõjutavad koondamised eriti neid kahte töötajate kategooriat, kes on piirkondlikul tööturul juba niigi ebasoodsas olukorras. Piirkondlikud ametiasutused väidavad, et koondatud töötajad vajavad täiendavat ja sihipärast toetust, mis suurendaks nende võimalusi leida uus töökoht.

               Sihtrühma kuuluvad toetusesaajad ja kavandatud meetmed

               Sihtrühma kuuluvad toetusesaajad

               28.Meetmetes osalevate koondatud töötajate hinnanguline arv on 320. Need töötajad jagunevad soo, kodakondsuse ja vanuse alusel järgmiselt.

                        Kategooria

                        Eeldatavate toetusesaajate arv

                        Sugu

                        Mehed:

                        211

                        (65,9 %)

                        Naised:

                        109

                        (34,1 %)

                        Mittebinaarsed isikud

                        0

                        (0,00 %)

                        Vanuserühm

                        nooremad kui 30-aastased:

                        31

                        (9,7 %)

                        30–54aastased:

                        162

                        (50,6 %)

                        Üle 54-aastased:

                        127

                        (39,7 %)

                        Haridustase

                        Põhiharidus või sellest madalam haridus
                           25

                        111

                        (34,7 %)

                        Keskharidus
                           26
                         või keskharidusjärgne haridus
                           27

                        151

                        (47,2 %)

                        Kolmanda taseme haridus
                           28

                        58

                        (18,1 %)

               Kavandatud meetmed

               29.Koondatud töötajatele osutatavad individuaalsed teenused koosnevad järgmistest meetmetest.

               –Üldised teabe- ja tervitusüritused. Teabesessioon on esimene meede, mida pakutakse kõigile sihtrühma kuuluvatele toetusesaajatele ja mille käigus jagatakse neile üldteavet pakutavate nõustamis- ja koolitusprogrammide ning stiimulite kohta. Individuaalsed teabetunnid hõlmavad osaleja profiilianalüüsi ja sellise nõustaja määramist, kes teda kogu tööturule naasmise protsessis nõustab.

               –Kutsenõustamist pakutakse kollektiivsete ja individuaalsete koolituste kaudu. Füüsilisest isikust ettevõtjaks hakkamisest huvitatud töötajatele pakutakse individuaalset juhendamist, mis võib hõlmata planeerimist, teostatavusuuringute läbiviimist, äriplaanide koostamist, abi rahastamisvõimaluste väljaselgitamisel jne.

               –Aktiivne abi töö otsimisel. Iga kahe nädala tagant toimuvate loengute raames saavad töötajad teavet tööotsimismeetodite ja värbamisprotsesside kohta. See meede hõlmab ka kohalike ja piirkondlike töövõimaluste aktiivset otsimist ning töövahendamist.

               –Koolitus. See hõlmab 1) horisontaalset koolitust (pehmed oskused ja digioskused); 2) kutsealast ümberõpet isikutele, kes otsustavad oma tööelu jätkata muus sektoris kui autotööstuses, näiteks logistika, keevitamine, Tööstus 4.0 vahendid tootmiskeskkonnas (automatiseeritud juhitava sõiduki (AGV) põhielemendid, probleemid ja rakendamisprotsess, liitreaalsus ja virtuaalreaalsus (AR/VR) ning tootmises olevad koostöörobotid
                  29
               ) või Lean Six Sigma (projektijuhtimine); 3) kutsealast täiendõpet, et võtta arvesse autotööstuses nõutavaid oskusi, nagu riskiennetus hübriidelektrisõidukite akudega
                  30
                töötamisel; küberjulgeoleku automatiseerimine ja ohtude avastamine; autotööstuse kvaliteedi siseaudiitor; või AIAGi
                  31
                põhivahendid, mis on vajalikud autotööstuse kvaliteedijuhtimissüsteemi rakendamiseks ja hõlmavad täiustatud tootekvaliteedi planeerimist ja kontrollikava (APQP), tootmise osade kinnitamise protsessi (PPAP), rikke- ja mõjuanalüüsi (FMEA), statistilise protsessi kontrolli (SPC) ja mõõtesüsteemi analüüsi (MSA) jne.

               –Stiimulid. 1) Osalemise stiimul. Töötajatele, kes viivad ellu kõik kokkulepitud tööhõivekavas sisalduvad meetmed, makstakse ühekordne summa 500 eurot (700 eurot hoolduskohustustega osalejatele). 2) Uue töökoha leidmise stiimul. Toetusesaajad, kes naasevad tööle vähemalt kolmekuulise lepinguga, saavad 300 euro suuruse ühekordse makse. Stiimulite eesmärk on soodustada kiiret tööturule naasmist ja ergutada vanemaealisi töötajaid tööturule jääma. 3) Toetus transpordikulude katteks. Toetusesaajad võivad saada ühistranspordikulude hüvitist või 0,19 eurot kilomeetri kohta, kui nad reisivad meetmetes osalemiseks eraautoga.

               30.Meetmed pidid olema kooskõlas Hispaania ringmajanduse strateegiaga
                  32
               . Digioskuste horisontaalne koolitus koos mõne kavandatud täiendus- ja ümberõppega vastab nõudele levitada digitaalajastul ja ressursitõhusas majanduses nõutavaid oskusi kooskõlas EGFi määruse artikli 7 lõikega 2.

               31.Eespool kirjeldatud kavandatud individuaalsete teenuste kooskõlastatud pakett kujutab endast aktiivseid tööturumeetmeid, mis on EGFi määruse artikli 7 kohaselt rahastamiskõlblikud. Need kavandatud meetmed ei asenda passiivseid sotsiaalkaitsemeetmeid.

               32.Hispaania esitas teabe meetmete kohta, mida asjaomased ettevõtjad peavad võtma liikmesriigi õiguse või kollektiivlepingute kohaselt. Nad on kinnitanud, et EGFi rahaline toetus ei asenda ühtegi niisugust meedet.

               Hinnanguline eelarve

               33.Hinnangulised kogukulud on 1 652 780 eurot, mis sisaldab individuaalsete teenuste kulusid summas 1 600 280 eurot ning ettevalmistus-, haldus-, teavitamis- ja reklaami- ning kontrolli- ja aruandluskulusid summas 52 500 eurot.

               34.EGFist taotletud rahalise toetuse kogusumma on 1 404 863 eurot (85 % kogukuludest).

               35.Riiklikku eel- või kaasrahastust pakutakse Aragóni riikliku tööhõiveameti (INAEM) vahenditest.

                        Meetmed

                        Osalejate hinnanguline arv

                        Hinnanguline kulu osaleja kohta
                        (eurodes)
                           33

                        Hinnanguline kogukulu

                        (eurodes)
                           34

                        Individuaalsed teenused (EGFi määruse artikli 7 lõike 2 punkti a kohased meetmed)

                        Üldised teabe- ja tervitusüritused
                           (sensibilización y acogida)

                        320

                        374

                        119 680

                        Kutsenõustamine
                           (orientación profesional)

                        320

                        800

                        256 000

                        Aktiivse tööotsimise toetamine
                           (intermediación laboral y búsqueda de empleo)

                        320

                        1 100

                        352 000

                        Koolitus
                           (formación)

                        260

                        1 954

                        508 000

                        Vahesumma a:

                        protsent individuaalsete teenuste paketist

                        –

                        1 235 680

                        (77,22 %)

                        Toetused ja stiimulid (EGFi määruse artikli 7 lõike 2 punkti b kohased meetmed)

                        Stiimulid
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1 176
                           35

                        364 600

                        Vahesumma b:

                        protsent individuaalsete teenuste paketist

                        –

                        364 600

                        (22,78 %)

                        EGFi määruse artikli 7 lõike 5 kohased tegevused

                        1. Ettevalmistav tegevus

                        –

                        6 000

                        2. Haldamine

                        –

                        2 500

                        3. Teavitamine ja reklaam

                        –

                        2 000

                        4. Kontroll ja aruandlus

                        –

                        42 000

                        Vahesumma c:

                        protsent kogukuludest:

                        –

                        52 500

                        (3,18 %)

                        Kogukulu (a + b + c):

                        –

                        1 652 780

                        EGFi toetus (85 % kogukuludest)

                        –

                        1 404 863

               36.Tabelis esitatud EGFi määruse artikli 7 lõike 2 punkti b kohaste meetmetega seotud kulud ei ületa 35 % individuaalsete teenuste kooskõlastatud paketi kogukuludest. Hispaania kinnitas, et nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitustegevuses.

               Kulude rahastamiskõlblikkuse periood

               37.Hispaania hakkab sihtrühma kuuluvatele toetusesaajatele individuaalseid teenuseid osutama 15. oktoobril 2021. Seega võib kõnealuste meetmetega seotud kulude katteks saada EGFist rahalist toetust alates 15. oktoobrist 2021 kuni 24 kuu möödumiseni rahastamisotsuse jõustumise kuupäevast.

               38.Hispaania hakkas EGFi rakendamisega seotud halduskulusid kandma 1. oktoobril 2021. Järelikult on ettevalmistus-, haldus-, teavitamis- ja reklaami- ning kontrolli- ja aruandluskulud EGFi rahalise toetuse jaoks rahastamiskõlblikud alates 1. oktoobrist 2021 kuni 31 kuu möödumiseni rahastamisotsuse jõustumise kuupäevast.

               Vastastikune täiendavus liikmesriikide või liidu vahenditest rahastatavate meetmetega

               39.Hispaania ametiasutused on kinnitanud, et EGFist rahalist toetust saavad eespool kirjeldatud meetmed ei saa toetust Euroopa Liidu muudest rahastamisvahenditest.

               40.Individuaalsete teenuste kooskõlastatud paketiga täiendatakse meetmeid, mida rahastatakse muudest riiklikest või ELi fondidest, nagu piirkondliku tööturuasutuse osutatavad üldised töökohavahetuse teenused või töökohavahetuse kavad.

               Konsulteerimine sihtrühma kuuluvate toetusesaajate või nende esindajatega või sotsiaalpartneritega ning kohalike ja piirkondlike omavalitsustega

               41.Hispaania teatas, et kooskõlastatud individuaalsete teenuste pakett on koostatud sotsiaalpartneritega (UGT
                  36
               , CCOO
                  37
               , CEPYME
                  38
                ja CEOE
                  39
               ) konsulteerides. Taotlust arutati poliitilisel tasandil sotsiaaldialoogi koosolekutel 3. detsembril 2020 ja 16. juulil 2021. Tehniline koosolek toimus 26. juunil 2021. Sotsiaalpartnerid kaasatakse ka meetmepaketi rakendamisse, nagu nad tegid varasemate Aragóniga seotud EGFi juhtumite
                  40
                puhul. INAEM küsis Aragóni autotööstuse klastri (CAAR) arvamust nõutavate oskuste ja kõige sobivama koolituse kohta, et hõlbustada koondatud töötajate naasmist autotööstusesse.

               Juhtimis- ja kontrollisüsteemid

               42.Taotlus sisaldab juhtimis- ja kontrollisüsteemi kirjeldust, milles on täpsustatud asjaomaste asutuste vastutusalad. Hispaania on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Euroopa Sotsiaalfondist rahastatavaid meetmeid. INAEM tegutseb korraldusasutuse vahendusasutusena.

               Asjaomase liikmesriigi kohustused

               43.Hispaania esitas kõik vajalikud kinnitused seoses järgmisega:

               –kavandatud meetmetele juurdepääsu võimaldamisel ja nende meetmete rakendamisel järgitakse võrdse kohtlemise ja mittediskrimineerimise põhimõtteid;

               –liikmesriigi ja ELi õigusaktides sätestatud nõuded kollektiivse koondamise kohta on täidetud;

               –töötajaid koondanud ettevõtjad, kes on pärast koondamisi tegevust jätkanud, on täitnud oma juriidilised kohustused ning on oma töötajate eest hoolt kandnud;

               –hoitakse ära topeltrahastamist,

               –EGFi rahaline toetus vastab liidu riigiabi menetlus- ja materiaalõiguse normidele.

               MÕJU EELARVELE

               Eelarvet käsitlev ettepanek

               44.EGFi toetus ei ületa iga-aastast maksimumsummat 186 miljonit eurot (2018. aasta hindades), nagu on ette nähtud nõukogu 17. detsembri 2020. aasta määruse (EL, Euratom) 2020/2093 (millega määratakse kindlaks mitmeaastane finantsraamistik aastateks 2021–2027)
                  41
                artiklis 8.

               45.Olles hinnanud taotlust EGFi määruse artikli 13 lõigetes 1 ja 2 sätestatud tingimuste alusel ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotlusele rahalise toetuse andmiseks võetaks kasutusele EGFi vahendeid 1 404 863 euro suuruses summas, mis moodustab 85 % kavandatud meetmete kogukuludest.

               46.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 16. detsembri 2020. aasta institutsioonidevahelise kokkuleppe (Euroopa Parlamendi, Euroopa Liidu Nõukogu ja Euroopa Komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, samuti uute omavahendite, sealhulgas uute omavahendite kasutuselevõtmise suunas liikumise tegevuskava kohta)
                  42
                punktis 9.

               Seotud õigusaktid

               47.EGFi kasutuselevõtmise otsust käsitleva ettepaneku tegemisega samal ajal esitab komisjon Euroopa Parlamendile ja nõukogule ettepaneku 1 404 863 euro ümberpaigutamiseks asjakohasele eelarvereale.

               48.EGFi kasutuselevõtmise otsuse ettepaneku vastuvõtmisega samal ajal võttis komisjon vastu otsuse rahalise toetuse kohta, mis on rahastamisotsus finantsmääruse
                  43
                artikli 110 tähenduses. Rahastamisotsus jõustub päeval, mil Euroopa Parlament ja nõukogu teavitavad komisjoni eelarvevahendite ümberpaigutamise heakskiitmisest.

               2021/0356 (BUD)

               Ettepanek:

               EUROOPA PARLAMENDI JA NÕUKOGU OTSUS

               Globaliseerumisega Kohanemise Euroopa Fondi vahendite kasutuselevõtmise kohta (Hispaania taotlus – EGF/2021/004 ES / Aragón automotive)

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 28. aprilli 2021. aasta määrust (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013,
                  44
                eriti selle artikli 15 lõiget 1,

               võttes arvesse 16. detsembri 2020. aasta institutsioonidevahelist kokkulepet Euroopa Parlamendi, Euroopa Liidu Nõukogu ja Euroopa Komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava,
                  45
                ja eriti selle punkti 9,

               võttes arvesse Euroopa Komisjoni ettepanekut

               ning arvestades järgmist:

               (1)Globaliseerumisega Kohanemise Euroopa Fondi (EGF) eesmärk on näidata üles solidaarsust ning edendada inimväärset ja kestlikku tööhõivet liidus, toetades suurte restruktureerimiste käigus koondatud töötajaid ja tegevuse lõpetanud füüsilisest isikust ettevõtjaid ning aidates neil võimalikult kiiresti saada uuesti inimväärset ja kestlikku tööd.

               (2)Nõukogu määruse (EL, Euratom) 2020/2093
                  46
                artikli 8 kohaselt ei tohi EGFist antav toetus ületada iga-aastast maksimumsummat, milleks on 186 miljonit eurot (2018. aasta hindades).

               (3)26. juulil 2021 esitas Hispaania taotluse EGFi vahendite kasutuselevõtmiseks seoses töötajate koondamisega Euroopa Liidu majanduse tegevusalade statistilise klassifikaatori (NACE)
                  47
                Revision 2 osa 29 (mootorsõidukite, haagiste ja poolhaagiste tootmine) alla kuuluvas majandussektoris Hispaanias ühise statistiliste territoriaalüksuste liigituse (NUTS)
                  48
                2. tasandi piirkonnas Aragónis (ES24). Taotluse kohta esitati lisateavet vastavalt määruse (EL) 2021/691 artikli 8 lõikele 5. Taotlus vastab määruse (EL) 2021/691 artiklis 13 EGFilt rahalise abi saamiseks ette nähtud tingimustele.

               (4)Seega tuleks võtta kasutusele EGFi vahendid, et anda Hispaania ametiasutuste taotluse alusel rahalist toetust summas 1 404 863 eurot.

               (5)Et EGFi vahendid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast,

               ON VASTU VÕTNUD KÄESOLEVA OTSUSE:

               Artikkel 1

               Liidu 2021. aasta üldeelarvest võetakse Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 1 404 863 eurot.

               Artikkel 2

               Käesolev otsus jõustub Euroopa Liidu Teatajas avaldamise päeval. Seda kohaldatakse alates [vastuvõtmise kuupäev]
                  49*.

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)

                        ELT L 153, 3.5.2021, lk 48.

                     (2)

                        Komisjoni 8. augusti 2019. aasta delegeeritud määrus (EL) 2019/1755, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid. ELT L 270, 24.10.2019, lk 1–56.

                     (3)

                        ELT L 393, 30.12.2006, lk 1.

                     (4)

                        Kooskõlas määruse (EL) 2021/691 artikli 7 viienda lõiguga.

                     (5)

                        12 nädala pikkune tähtaeg peatati ajavahemikul 30. aprillist 2021 kuni 3. maini 2021 vastavalt määruse (EL) 2021/691 artikli 8 lõikele 2.

                     (6)

                        Confemetal on Hispaania metallitööstuse organisatsioonide liit, mis esindab ligikaudu 220 000 ettevõtjat ja rohkem kui poolteist miljonit töötajat.

                     (7)

                        ANFAC on Hispaania autotootjate ühendus.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (9)

                        Confemetal. Uudiskiri „Metal en cifras“
                  nº 199
                  , juuli 2021

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (11)

                  https://cincodias.elpais.com/cincodias/2021/07/22/companias/1626961844_041144.html

                     (12)

                  https://www.consultancy.eu/news/6273/global-chip-shortage-costs-automotive-sector-90-billion

                     (13)

                        Ibid

                     (14)

                        Ford, Mercedes-Benz, Renault, Seat, Stellantis Group ja Volkswagen

                     (15)

                  https://www.silicon.es/la-falta-de-chips-paraliza-la-industria-automovilistica-espanola-2440494

                     (16)

                  https://inaem.aragon.es/sites/default/files/recursos/detecta_ettes_21.pdf

                     (17)

                  https://inaem.aragon.es/cursos-formacion

                     (18)

                  https://inaem.aragon.es/buscador-de-cursos-cta

                     (19)

                  https://caaragon.com/

                     (20)

                  http://www.aragon.es/iaest
                   (registreeritud töötus, juuni 2021)

                     (21)

                  https://www.facebook.com/GobAragon/posts/6537004519658572

                     (22)

                  https://datosmacro.expansion.com/paro-epa/espana-comunidades-autonomas/aragon

                     (23)

                  https://ec.europa.eu/eurostat/statistics-explained/index.php?title=Unemployment_statistics

                     (24)

                  http://www.aragon.es/iaest
                   (registreeritud töötus, juuni 2021)

                     (25)

                        ISCED 0-2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                        Koostöörobotid on mitmekülgsed automatiseerimisplatvormid, mida saab kasutada väga mitmesuguste ülesannete täitmiseks alates peenestamisest ja poleerimisest kuni masinate hooldamise, vere analüüsimise või toidu pakendamiseni.

                     (30)

                        Hübriidelektrisõiduki akud.

                     (31)

                        Autotööstuse töörühm (AIAG) on mittetulundusorganisatsioon, kus liikuvussektori ettevõtjad teevad koostööd, et vähendada tarneahela kulusid ja keerukust. AIAGi liikmete hulka kuuluvad ülemaailmsed algseadmete valmistajad, nagu GM, Boeing, Toyota, Tesla, Honda, Polaris, Volkswagen, Caterpillar, Nissan, Stellantis jne, ning paljud nende osade tarnijad, sealhulgas Adient, ZF, Aptive, Bosch, Tenneco, Continental, Magna, Lear, Dana, Freudenberg.

                     (32)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (33)

                        Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks nagu Hispaania ametiasutuste esitatud taotluses.

                     (34)

                        Ümardamise tõttu ei ole kogusumma päris täpne.

                     (35)

                        Meetme kulu osaleja kaupa on esitatud üksnes selgitaval eesmärgil, sest stiimulite maksumus osaleja kohta sõltub iga töötaja konkreetsest olukorrast ja sellest, kas ta vastab eri liiki stiimulite saamise tingimustele.

                     (36)

                  http://www.ugt.es

                     (37)

                  https://www.ccoo.es

                     (38)

                  https://www.cepyme.es

                     (39)

                  https://www.ceoe.es

                     (40)

                        EGF/2008/004 ES Castilla y Leóni and Aragón automotive, KOM(2009) 150; EGF/2010/016 ES Aragón retail, COM(2010) 615; EGF/2011/017 ES Aragón construction, COM(2012) 290 ja EGF/2014/003 ES Aragóni food and beverage services, COM(2014) 456.

                     (41)

                        ELT L 433, 22.12.2020, lk I/11.

                     (42)

                        ELT L 433, 22.12.2020, lk I/29.

                     (43)

                        Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193 30.7.2018, lk 1).

                     (44)

                        ELT L 153, 3.5.2021, lk 48.

                     (45)

                        ELT L 433, 22.12.2020, lk I/29.

                     (46)

                        Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433I, 22.12.2020, lk I/11).

                     (47)

                        Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1).

                     (48)

                        Komisjoni 8. augusti 2019. aasta delegeeritud määrus (EL) 2019/1755, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid. ELT L 270, 24.10.2019, 1–56.

                     (49)
                  *
                        Kuupäeva lisab Euroopa Parlament enne ELTs avaldamist.


               EUROOPA KOMISJON
            Brüssel,28.10.2021
            COM(2021) 686 final
            2021/0358(NLE)

            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel AKV-ELi suursaadikute komitees seoses AKV-ELi suursaadikute komitee 17. detsembri 2019. aasta otsuse nr 3/2019 (võtta vastu AKV-ELi koostöölepingu artikli 95 lõike 4 kohased üleminekumeetmed) muutmisega

               SELETUSKIRI

               1. Kavandatav reguleerimisese

               Käesolev komisjoni otsus sisaldab ettepanekut võtta vastu nõukogu otsus seisukoha kohta, mille liit võtab AKV-ELi suursaadikute komitees ELi ning Aafrika, Kariibi mere ja Vaikse ookeani piirkonna riikide rühma vahel 23. juunil 2000 Cotonous alla kirjutatud koostöölepingu (edaspidi „Cotonou koostööleping“)
                  1
                artikli 95 lõike 4 kohaseid üleminekumeetmeid käsitleva otsuse nr 3/2019 („üleminekumeetmeid käsitlev otsus“)
                  2
                muutmise kohta. Seda otsust muudeti esimest korda suursaadikute komitee 4. detsembri 2020. aasta otsusega nr 2/2020
                  3
               , millega pikendati Cotonou koostöölepingu kohaldamist 30. novembrini 2021. Komisjon teeb ettepaneku pikendada Cotonou koostöölepingu kõigi sätete kohaldamist kuni 30. juunini 2022 või kuni liidu ja AKV riikide vahel uue koostöölepingu jõustumise või ajutise kohaldamiseni, olenevalt sellest, kumb kuupäev on varasem.

               2.Ettepaneku taust

               2.1.Cotonou koostööleping

               Cotonou koostööleping on alates 2000. aastast olnud ELi ja 79 AKV riigi suhete raamistik. Leping sõlmiti 20 aastaks, kehtivusega alates 1. märtsist 2000 kuni 29. veebruarini 2020. Seda muudeti 2005. ja 2010. aastal.

               17. detsembril 2019 pikendati AKV-ELi suursaadikute komitee otsusega nr 3/2019 Cotonou koostöölepingu kohaldamist kuni 31. detsembrini 2020 või kuni liidu ja AKV riikide vahelise uue koostöölepingu jõustumiseni, olenevalt sellest, mis varem saabub. Seda otsust muudeti esimest korda AKV-ELi suursaadikute komitee 4. detsembri 2020. aasta otsusega nr 2/2020
                  4
               , millega pikendati Cotonou koostöölepingu kohaldamist 30. novembrini 2021.

               Septembris 2018 alustati läbirääkimisi uue AKV-ELi koostöölepingu sõlmimiseks. 15. aprillil 2021 parafeerisid pealäbirääkijad liidu ning Aafrika, Kariibi mere ja Vaikse ookeani piirkonna riikide organisatsiooni (AKVRO) liikmete vahelise uue koostöölepingu teksti. Komisjon saatis hiljem oma ettepaneku allkirjastamiseks nõukogule. Läbirääkimisi aga taasalustati ja praegu toimub arutelu lepingu õigusliku laadi üle. Nüüdseks on selge, et läbirääkimistega ei jõuta uue lepingu osas piisavalt vara lõpule, et seda oleks võimalik hakata kohaldama alates Cotonou koostöölepingu kohaldamise praegusest lõppkuupäevast 30. novembril 2021. Selles olukorras jääks ELi-AKV suhetes vaakum, mille tekkimine tuleb ära hoida.

               2.2.AKV-ELi ministrite nõukogu

                  AKV-ELi ministrite nõukogu on Cotonou lepingus (artikkel 15) sätestatud ministrite tasandi organ. Sinna kuuluvad ühelt poolt Euroopa Liidu Nõukogu ja Euroopa Komisjoni liikmed ning teiselt poolt üks liige iga AKV riigi valitsusest. Lisaks muudele ülesannetele võtab ministrite nõukogu vastu Cotonou lepingu rakendamiseks ja täitmiseks vajalikud otsused. Ministrite nõukogu teeb oma otsused lepinguosaliste ühisel kokkuleppel. Otsused kehtivad üksnes siis, kui kohal on i) vähemalt pool Euroopa Liidu Nõukogu liikmetest (st 14 ELi liikmesriikide ministrit), ii) üks komisjoni liige ja iii) kaks kolmandikku AKV riikide valitsusi esindavatest liikmetest (st valitsuse liikmed 55-st AKV riigist).

               2.3.Üleminekumeetmed

               Cotonou lepingu artikli 95 lõike 4 teises lõigus on öeldud järgmist: „Ministrite nõukogu võtab kõik üleminekumeetmed, mida võib vaja minna uue lepingu jõustumiseni“. Cotonou lepingu artikli 95 lõike 4 teise lõigu kohaselt võib kohaldada üleminekumeetmeid, et pikendada Cotonou lepingu kohaldatavust tervikuna või osaliselt kuni uue lepingu kohaldamise kuupäevani (ajutine kohaldamine või jõustumine). Selleks et säilitada AKV riikidega õiguslik, poliitiline ja institutsionaalne järjepidevus ja arvestades, et uue lepingu kohaldamiseni enne praeguse õigusraamistiku kehtivuse lõppemist ei jõuta, on vaja pikendada vastuvõetud üleminekumeetmeid, et jätkata praeguse lepingu kohaldamist.

               2.4.AKV-ELi suursaadikute komitee poolt üleminekumeetmete muutmine

                  Cotonou lepingu artikli 95 lõike 4 kohaselt teeb üleminekumeetmeid käsitleva otsuse AKV-ELi ministrite nõukogu. Siiski võib ministrite nõukogu Cotonou lepingu artikli 15 lõike 4 kohaselt anda oma volitused edasi suursaadikute komiteele. Selleks delegeeris ministrite nõukogu üleminekumeetmete vastuvõtmise otsuse volitused 23. mail 2019 suursaadikute komiteele
                     5
                  . Cotonou lepingu artikli 16 lõike 2 kohaselt võib suursaadikute komitee võtta ministrite nõukogu poolt talle antud volituste piires vastu lepinguosalistele siduvaid otsuseid või neid muuta.

                  Suursaadikute komitee töökorra
                     6
                   artikli 1 kohaselt tuleb komitee kokku korrapäraselt, eelkõige ministrite nõukogu istungi ettevalmistamiseks, ja siis, kui see osutub lepinguosalise taotlusel vajalikuks. Tänu sellele paindlikkusele saab suursaadikute komitee tagada, et üleminekumeetmeid käsitleva otsuse muudatus tehakse õigeaegselt ja mitte hiljem kui 2021. aasta novembri keskel.

                  Seetõttu peab AKV-ELi suursaadikute komitee võtma oma koosolekul vastu üleminekumeetmeid käsitleva otsuse muudatuse („kavandatav õigusakt“). Kavandatava akti eesmärk on pikendada Cotonou koostöölepingu kõigi sätete kohaldamist kuni 30. juunini 2022 või kuni liidu ja AKV riikide vahelise uue koostöölepingu jõustumiseni või ajutise kohaldamiseni, olenevalt sellest, mis varem saabub.

               3.Liidu nimel võetav seisukoht

                  Komisjon teeb ettepaneku muuta praegust otsust Cotonou koostöölepingu üleminekumeetme kohta, et pikendada Cotonou koostöölepingu kohaldamist kuni 30. juunini 2022, välja arvatud juhul, kui enne nimetatud kuupäeva jõustub uus leping või seda hakatakse ajutiselt kohaldama.

                  Eespool öeldut silmas pidades tuleb kavandatav liidu seisukoht AKV-ELi suursaadikute komitee istungil vastu võtta.

               4.Õiguslik alus

               4.4.Menetlusõiguslik alus

               4.1.1.Põhimõtted

               Euroopa Liidu toimimise lepingu artikli 218 lõikes 9 on sätestatud otsused, millega kehtestatakse „lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

               Mõiste „õigusliku toimega aktid“ hõlmab akte, millel on õiguslikud tagajärjed asjaomase organi suhtes kehtiva rahvusvahelise õiguse normide alusel. Siia kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  7
               .

               4.1.2.Kohaldamine käesoleval juhul

               23. juunil 2000 Cotonous alla kirjutatud AKV-EÜ koostöölepingu artikli 95 lõike 4 teise lõigu kohaselt võib kohaldada üleminekumeetmeid, et pikendada Cotonou lepingu kohaldatavust tervikuna või osaliselt kuni uue lepingu kohaldamise kuupäevani (ajutine kohaldamine või jõustumine pärast ratifitseerimist kõigi lepinguosaliste poolt). Eelkõige – „Ministrite nõukogu võtab kõik üleminekumeetmed, mida võib vaja minna uue lepingu jõustumiseni“.

               Seega on selge, et akt, mille AKV-ELi suursaadikute komitee peab vastu võtma, on õigusliku toimega akt. Kooskõlas lepingu artiklitega 15 ja 16 on kavandatav suursaadikute komitee otsus rahvusvahelise õiguse raames siduv.

               Suursaadikute komitee on Cotonou koostöölepingu artikli 16 alusel loodud organ.

               Euroopa Liit on koos oma liikmesriikidega Cotonou koostöölepingu osaline ja seega on suursaadikute komitee kavandatav otsus tema jaoks siduv.

               Seega on kavandatava otsuse menetlusõiguslik alus ELi toimimise lepingu artikli 218 lõige 9.

               4.2.Materiaalõiguslik alus

               4.2.1.Põhimõtted

               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava õigusakti eesmärgist ja sisust, mille kohta liidu nimel seisukoht võetakse. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks või ülekaalukaks, samas kui teine on kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna tõttu nõutav õiguslik alus.

               4.2.2.Kohaldamine käesoleval juhul

               Kavandatava akti peamine eesmärk ja sisu on seotud Cotonou lepingu kui terviku toimimisega, eelkõige pikendamise tulemusel kehtivuse lõppemise kuupäeva edasilükkamisega. Seega tuleb nõukogu otsuse materiaalõigusliku aluse kindlaksmääramisel lähtuda Cotonou koostöölepingust kui tervikust
                  8
               .

               Cotonou koostööleping sõlmiti assotsieerimislepinguna ja see põhineb seega Euroopa Ühenduse asutamislepingu artiklil 310, mis on samaväärne ELi toimimise lepingu artikliga 217. Seepärast on kavandatud otsuse materiaalõiguslik alus ELi toimimise lepingu artikkel 217.

               4.3. Kokkuvõte

               Kavandatava akti peamine eesmärk ja sisu on seotud Cotonou lepingu kui terviku toimimisega, eelkõige pikendamise tulemusel kehtivuse lõppemise kuupäeva edasilükkamisega. Seega tuleb nõukogu otsuse materiaalõigusliku aluse kindlaksmääramisel lähtuda Cotonou koostöölepingust kui tervikust
                  9
               .

               Cotonou koostööleping sõlmiti assotsieerimislepinguna ja see põhineb seega Euroopa Ühenduse asutamislepingu artiklil 310, mis on samaväärne ELi toimimise lepingu artikliga 217. Seepärast on kavandatud otsuse materiaalõiguslik alus ELi toimimise lepingu artikkel 217.

               2021/0358 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel AKV-ELi suursaadikute komitees seoses AKV-ELi suursaadikute komitee 17. detsembri 2019. aasta otsuse nr 3/2019 (võtta vastu AKV-ELi koostöölepingu artikli 95 lõike 4 kohased üleminekumeetmed) muutmisega

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Ühelt poolt Aafrika, Kariibi mere ja Vaikse ookeani piirkonna („AKV“) riikide rühma liikmete ning teiselt poolt Euroopa Liidu ja selle liikmesriikide vaheline koostööleping („AKV-ELi koostööleping“)
                  10
                kirjutati alla Cotonous 23. juunil 2000. AKV-ELi koostööleping jõustus 1. aprillil 2003 ja seda kohaldatakse kuni 30. novembrini 2021 vastavalt AKV-ELi suursaadikute komitee 17. detsembri 2019. aasta otsusele nr 3/2019 (võtta vastu AKV-ELi koostöölepingu artikli 95 lõike 4 kohased üleminekumeetmed) (edaspidi „üleminekumeetmeid käsitlev otsus“),
                  11
                mida on muudetud AKV-ELi suursaadikute komitee 4. detsembri 2020. aasta otsusega nr 2/2020, millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed.

               (2)Septembris 2018 alustati kooskõlas AKV-ELi koostöölepingu artikli 95 lõike 4 esimese lõiguga läbirääkimisi uue AKV-ELi koostöölepingu sõlmimiseks. Uus leping ei ole praeguse AKV-ELi koostöölepingu aegumise kuupäevaks veel kohaldamiseks valmis. Seetõttu peetakse vajalikuks muuta üleminekumeetmeid käsitlevat otsust nr 3/2019, et pikendada praeguse AKV-ELi koostöölepingu sätete kohaldamist.

               (3)AKV-ELi koostöölepingu artikli 95 lõike 4 teise lõigu kohaselt võib ministrite nõukogu vastu võtta üleminekumeetmed, mida võib vaja minna uue lepingu jõustumiseni.

               (4)Cotonou lepingu artikli 15 lõike 4 kohaselt delegeeris AKV-ELi ministrite nõukogu üleminekumeetmete vastuvõtmise volitused 23. mail 2019 AKV-ELi suursaadikute komiteele. AKV-ELi suursaadikute komiteel on kavas korraline koosolek, kus ta teeb otsuse muuta AKV-ELi koostöölepingu artikli 95 lõike 4 kohaseid üleminekumeetmeid.

               (5)On asjakohane määrata kindlaks liidu nimel AKV-ELi suursaadikute komitees võetav seisukoht, kuna kavandatav akt on liidule siduv.

               (6)AKV-ELi koostöölepingu sätteid kohaldatakse eesmärgiga säilitada ühelt poolt liidu ja selle liikmesriikide ning teiselt poolt AKV riikide vaheliste suhete järjepidevus. Seega ei ole muudetud üleminekumeetmed ette nähtud AKV-ELi koostöölepingu muutmiseks, nagu on sätestatud selle artikli 95 lõikes 3,

               ON VASTU VÕTNUD KÄESOLEVA OTSUSE:

               Artikkel 1

               AKV-ELi suursaadikute komitees AKV-ELi koostöölepingu artikli 95 lõike 4 kohaselt liidu nimel võetav seisukoht on muuta otsust nr 3/2019 üleminekumeetmete kohta, et pikendada AKV-ELi koostöölepingu kõigisätete kohaldamist kuni 30. juunini 2022, või kuni liidu ja AKV riikide vahelise uue koostöölepingu jõustumiseni või ajutise kohaldamiseni, olenevalt sellest, mis varem saabub.

               Artikkel 2

               Käesolev otsus on adresseeritud komisjonile.

               Brüssel,

                     Nõukogu nimel

                     eesistuja

                     (1)

                        Nõukogu 19. detsembri 2002. aasta otsus, mis käsitleb koostöölepingu sõlmimist ühelt poolt Aafrika, Kariibi mere ja Vaikse ookeani piirkonna riikide rühma ja teiselt poolt Euroopa Ühenduse ja selle liikmesriikide vahel, mis allkirjastati 23. juunil 2000. aastal Cotonous (ELT L 65, 8.3.2003, lk 27).

                     (2)

                        AKV-ELi suursaadikute komitee 17. detsembri 2019. aasta otsus nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed [2020/2].

                     (3)

                        AKV-ELi suursaadikute komitee 4. detsembri 2020. aasta otsus nr 2/2020, millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed.

                     (4)

                        AKV-ELi suursaadikute komitee 4. detsembri 2020. aasta otsus nr 2/2020, millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed.

                     (5)

                        AKV-ELi ministrite nõukogu 23. mai 2019. aasta otsus nr 1/2019 AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimise kohta [2019/920] (ELT L 146, 5.6.2019, lk 114).

                     (6)

                        AKV-ELi ministrite nõukogu 8. märtsi 2005. aasta otsus nr 3/2005 AKV–EÜ suursaadikute komitee töökorra vastuvõtmise kohta (ELT L 95, 14.4.2005, lk 51).

                     (7)

                        Euroopa Kohtu 7. oktoobri 2014. aasta otsus kohtuasjas Saksamaa vs. nõukogu, C-399/12, ECLI:EU:C:2014:2258, punktid 61–64.

                     (8)

                        Vt eelkõige otsus kohtuasjas C-244/17: komisjon vs. nõukogu („Kasahstan“), [ECLI:EU:C:2018:662], punkt 40, ja osutatud kohtupraktika.

                     (9)

                        Vt eelkõige otsus kohtuasjas C-244/17: komisjon vs. nõukogu („Kasahstan“), [ECLI:EU:C:2018:662], punkt 40, ja osutatud kohtupraktika.

                     (10)

                        Lepingut (ELT L 317, 15.12.2000, lk 3) on muudetud 25. juunil 2005 Luxembourgis alla kirjutatud lepinguga (ELT L 209, 11.8.2005, lk 27) ja 22. juunil 2010 Ouagadougous alla kirjutatud lepinguga (ELT L 287, 4.11.2010, lk 3).

                     (11)

                        AKV-ELi suursaadikute komitee 17. detsembri 2019. aasta otsus nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed [2020/2]